கேள்வி: அனுராதா கபூர் - தொழில் பற்றி நீங்கள் என்ன அறிந்துள்ளீர்கள்?
பதில்: அனுராதா கபூர் தில்லி பல்கலைக்கழகத்தின் பாரதி கல்லூரியில் ஆங்கில விரிவுரையாளராக தனது கற்பித்தல் வாழ்க்கையைத் தொடங்கினார். இருப்பினும், தான் நாடகத்தை ஒரு தொழிலாக தொடர விரும்புகிறார் என்பதில் எப்போதும் உறுதியாக இருந்தார். மாணவ நாட்களில், இவர் ஓம் சிவ்புரி தலைமையிலான திசாந்தர் என்ற நாடகக் குழுவில் உறுப்பினராக இருந்தார். மேலும் மோகன் ராகேஷ் அடே-அதுரே உட்பட பல நாடகங்களில் நடித்தார். இங்கிலாந்தின் இலீட்ஸ் பல்கலைக்கழகத்தில் நாடகம் மற்றும் நாடகக் கலைகளில் முதுகலைப் பட்டம் பெற கல்லூரியில் இருந்து விடுப்பு பெற்றார். இறுதியில் இவர் தனது முனைவர் ஆராய்ச்சியை முடித்தார். 1981 ஆம் ஆண்டில், இவர் தேசிய நாடகப் பள்ளியின் இணைப் பேராசிரியராக சேர்ந்து, பின்னர் பேராசிரியராக ஆனார், மேலும் இவர் ஓய்வு பெறும் வரை தேசிய நாடகப் பள்ளியுடன் இருந்தார். இந்தக் காலகட்டத்தில், நாடகங்கள் மற்றும் திரைப்படங்களில் முத்திரை பதித்த பல மாணவர்களுக்கு இவர் கற்பித்தார். அவர்களில் சிலர் சீமா பிஸ்வாஸ், இர்பான் கான், ராஜ்பால் யாதவ், நவாசுதீன் சித்திகி மற்றும் அதில் உசைன் ஆகியோர் அடங்குவர் சூலை 2007 இல், இவர் ஐந்து வருட காலத்திற்கு தேசிய நாடகப் பள்ளியின் இயக்குநராக நியமிக்கப்பட்டார். பின்னர் சூலை 2013 வரை ஒரு வருடம் பதவி நீட்டிக்கப்பட்டது. இவர் தேசிய நாடகப் பள்ளியின் ரெபர்டரி நிறுவனத்தின் தலைவராகவும் இருந்தார். தில்லி அம்பேத்கர் பல்கலைக்கழகம் தில்லி கலாச்சார மற்றும் படைப்பாக்க வெளிப்பாடுகள் பள்ளியில் வருகை பேராசிரியராக உள்ளார். இவர், இந்தியாவிலும் வெளிநாட்டிலும் பல நிறுவனங்களில் கற்பித்துள்ளார். 2016-2017 ஆம் ஆண்டில் , பெர்லினின் பிரீ யுனிவர்சிட்டட்டில் சக ஊழியராக இருந்தார்.